Diari Oficial de la Generalitat Valenciana


Sumari del DOGV 8252, del 12-03-2018 (2018/2554)

Extracte de la Resolució de 7 de març de 2018, de la Conselleria d'Economia Sostenible, Sectors Productius Comerç i Treball, per la qual es convoquen els premis de la Generalitat de la fase autonòmica del concurs escolar 2017-2018 Consumópolis 13: en la publicitat: tot val?
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8252

Data del DOGV
:   12-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2554


Data del document
:   07-03-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * distinció honorífica

Extracte de la Resolució de 7 de març de 2018, de la Conselleria d'Economia Sostenible, Sectors Productius Comerç i Treball, per la qual es convoquen els premis de la Generalitat de la fase autonòmica del concurs escolar 2017-2018 Consumópolis 13: en la publicitat: tot val- [2018/2554]  
BDNS (identif.): 388693.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Els equips dels centres educatius, públics, concertats o privats de la Comunitat Valenciana que reunisquen els requisits següents:  
a) Estar inscrits en temps i forma en el registre de participants del concurs Consumópolis 13, de conformitat amb el que estableix l'article 3 de les bases reguladores publicades pel Ministeri de Sanitat, Serveis Socials i Igualtat.  
b) Haver completat, tots els integrants de l'equip, el recorregut per la ciutat virtual de Consumópolis, en la forma que es detalla en les instruccions de participació que figuren en el portal de la plataforma virtual de Consumópolis.  
c) Haver elaborat el treball en conjunt i obtingut la fitxa virtual d'aquest, en la forma que es detalla en les instruccions de participació que figuren en el portal de la plataforma virtual de Consumópolis.  
Hi ha tres nivells de participació:  
Nivell 1: cinqué i sisé cursos d'Educació Primària  
Nivell 2: primer i segon cursos d'Educació Secundària Obligatòria  
  
Nivell 3: tercer i quart cursos d'Educació Secundària Obligatòria  
  
Segon. Objecte  
Premis de la Generalitat.  
  
Tercer. Bases reguladores  
Ordre SSI/1226/2017, d'11 de desembre, per la qual s'aproven les bases reguladores i es convoquen els premis nacionals del concurs escolar 2017-2018 Consumópolis 13: en la publicitat: tot val- (BOE 304, 15.12.2017).  
   
Quart. Quantia  
L'import màxim global destinat a atendre aquests premis és de 5.000,00 euros.  
1. Els projectes guardonats obtindran els premis següents:  
a) Un premi de 800,00 euros, per a la categoria d'escolars pertanyents a cinqué i sisé curs d'Educació Primària.  
b) Un premi de 800,00 euros, per a la categoria d'escolars pertanyents a primer i segon curs d'Educació Secundària Obligatòria.  
  
c) Un premi de 800,00 euros, per a la categoria d'escolars pertanyents a tercer i quart curs d'Educació Secundària Obligatòria.  
d) Quatre premis de 500,00 euros més a distribuir indistintament entre les tres categories i sense possibilitat de participació en la fase nacional.  
2. S'establixen dos premis especials de 300,00 euros cada un per als docents que coordinen un nombre més gran d'equips.  
3. Al professorat participant en els projectes seleccionats en aquesta convocatòria se li podrà reconéixer com a formació permanent del professorat.  
4. Per a tots els projectes presentats, que reunisquen els requisits establits en aquesta convocatòria, s'expedirà un certificat de participació.  
5. El jurat podrà declarar deserts alguns dels premis.  
  
  
Cinqué. Termini presentació de sol·licituds  
El termini per a la presentació de les sol·licituds començarà el 10 d'abril i finalitzarà el 30 d'abril de 2018.  
  
Sisé. Altres dades  
1. Sol·licituds. Preferentment en el registre de la Conselleria d'Economia Sostenible, Sectors Productius, Comerç i Treball, ciutat administrativa 9 d'Octubre, torre 1, carrer de la Democràcia, 77, 46677 València, o per qualsevol de les altres formes que estableix l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
2. Documentació: la prevista en l'apartat sisé de la resolució de convocatòria. El model de sol·licitud, document d'autorització de consulta de dades i de domiciliació bancària estan a disposició dels interessats en el portal de la Generalitat www.gva.es, accedint als apartats «Guia Prop», «Tràmits i serveis».  
3. Criteris de valoració:  
- Creativitat, originalitat i presentació dels treballs, que ponderarà el 50 % del total d'aquest apartat.  
- Coherència del treball amb els objectius del concurs, que ponderarà el 50 % del total d'aquest apartat.  
4. Els membres dels equips guanyadors del concurs s'obliguen a cedir a la Generalitat tots els drets d'explotació derivats de la publicació del treball, i la Generalitat podrà utilitzar, per si mateixa o a través de terceres persones, físiques o jurídiques, de la forma que estime més convenient per als seus interessos, qualssevol de les imatges o elements que conformen la publicació esmentada.  
5. Així mateix, els membres dels equips guanyadors s'obliguen a assumir les responsabilitats que pogueren resultar de la utilització dels textos, imatges i altres elements creatius aportats per aquests en la realització del treball i la propietat de la qual siga de terceres persones o entitats alienes a la present convocatòria.  
  
València, 7 de març de 2018.- El conseller d'Economia Sostenible, Sectors Productius, Comerç i Treball: Rafael Climent González.